HPRC 3-Dial Combination Lock 708 (TSA approved) PLO708TSA | C.R. Kennedy
Brand: HPRC | Code: PLO708TSA
APN: 9319499635992 | Supplier Code: PLO708TSA Ditiro 8 | Beibele Inthaneteng | Phetolelo ya Lefase le Lefsa
8 Saulo yena o be a dumelelana le go bolawa ga Stefano.+
Ka letšatši leo gwa tsoga tlaišo e kgolo+ phuthegong yeo e bego e le Jerusalema; bohle ka ntle le baapostola ba ile ba gašanywa+ le dilete tša Judea le Samaria.
2 Eupša banna ba bangwe ba go boifa Modimo ba rwala Stefano ba ya go mmoloka,+ ba mo llela gabohloko.+
3 Lega go le bjalo, Saulo a hlokofatša phuthego. O be a šwahlela ntlo le ntlo, a goga banna le basadi a ba gafela kgolegong.+
4 Lega go le bjalo, bao ba bego ba gašantšwe ba sepela le naga ka moka ba tsebatša ditaba tše dibotse tša lentšu la Modimo.+
5 Ke moka Filipi a fologela motseng wa Samaria,+ a ba botša ka Kriste.
6 Mašaba a be a etše hloko dilo tšeo di bego di bolelwa ke Filipi ge a dutše a theeditše e bile a lebeletše dipontšho tšeo a bego a di dira.
7 Gobane ba bantši ba be ba na le meoya e sa hlwekago;+ yona e be e goeletša ka lentšu le le hlabošago gomme ya tšwa. Godimo ga moo, ba bantši bao e bego e le barephaditho+ le dihlotša ba be ba fodišwa.
8 Ka gona, gwa ba le lethabo le legolo kudu motseng woo.+
9 Bjale motseng woo go be go na le monna yo mongwe yo a bego a bitšwa Simone, yo pele ga moo a bego a dira malea+ gomme a makatša setšhaba sa Samaria, a ipolela gore yena ke motho yo matla.+
10 Ka moka ga bona, go tloga go yo monyenyane go iša go yo mogolo, ba be ba mo theetša ka kelohloko ba re: “Monna yo ke Matla a Modimo, ona Matla a Magolo.”
11 Ka gona ba be ba mo theetša ka kelohloko ka baka la ge a ba makaditše ka nako e teletšana ka malea a gagwe.
12 Eupša eitše ge ba dumetše Filipi yo a bego a tsebatša ditaba tše dibotse tša mmušo wa Modimo+ le tša leina la Jesu Kriste, ba kolobetšwa, banna le basadi.+
13 Simone le yena a fetoga modumedi, ke moka ka morago ga gore a kolobetšwe, a dula a na le Filipi;+ o be a makatšwa ke go bona dipontšho le mediro e matla yeo e bego e direga.
14 Ge baapostola kua Jerusalema ba ekwa gore batho ba Samaria ba amogetše lentšu la Modimo,+ ba roma Petro le Johane go bona;
15 bona ba theogela gona ba ba rapelela gore ba hwetše moya o mokgethwa.+
16 Gobane o be o sešo wa tšhollelwa go le ge e le o tee wa bona, eupša ba be ba kolobeditšwe feela ka leina la Morena Jesu.+
17 Ke moka ba ya ba ba bea diatla+ gomme ba amogela moya o mokgethwa.
18 Bjale Simone ge a bona gore moya woo o be o newa ka go bewa diatla ke baapostola, a ba holofetša go ba fa tšhelete,+
19 a re: “Le nna mpheng matla a, gore motho le ge e le mang yo ke mmeago diatla, a amogele moya o mokgethwa.”
20 Eupša Petro a re go yena: “Eka silifera ya gago e ka fedišwa le wena gobane o naganne gore o ka hwetša mpho e sa lefelelwego ya Modimo ka tšhelete.+
21 Ga o na karolo le ge e le kabelo tabeng ye gobane pelo ya gago ga se ya loka mahlong+ a Modimo.
22 Ka gona itshole bobeng bjo bja gago gomme o lope Jehofa+ gore ge e ba go kgonega o lebalelwe maikemišetšo a kgopo a pelo ya gago;
23 gobane ke bona gore o mpholo wa go galaka+ e bile go se loke go tletše mo go wena.”+
24 Simone ge a araba a re: “Lena banna, hle ntopeleng go Jehofa+ gore ke se ke ka welwa le ke setee sa dilo tše le di boletšego.”
25 Ka gona ge ba neile bohlatse ka mo go tletšego gomme ba boletše lentšu la Jehofa, ba boela Jerusalema, ba ya ba bolela ditaba tše dibotse metsaneng e mentši ya Basamaria.+
26 Lega go le bjalo, morongwa wa Jehofa+ a bolela le Filipi, a re: “Ema o ye thoko ya borwa tseleng yeo e theogago go tloga Jerusalema go ya Gatsa.” (Ye ke tsela ya leganata.)
27 Ke moka a ema a tloga gomme gwa tla molaki+ wa Moethiopia,+ monna yo a nago le matla tlase ga Kandase kgošigadi ya Baethiopia le yo a bego a okametše matlotlo a gagwe ka moka. O be a ile Jerusalema go yo rapela,+
28 eupša o be a boela morago a dutše koloing ya gagwe a bala puku ya moporofeta Jesaya ka go hlaboša.+
29 Ka gona, moya o mokgethwa wa re+ go Filipi: “Etla o batamele koloi ye.”
30 Filipi a kitima go bapa le yona, a mo kwa a bala puku ya moporofeta Jesaya ka go hlaboša gomme a re go yena: “Na ruri tše o di balago o a di kwešiša?”
31 Yena a re: “Ruri, nka kgona bjang go kwešiša ka ntle le gore motho yo mongwe a ntlhahle?” Ke moka a lopa Filipi gore a namele a dule fase le yena.
32 Bjale temana ya Lengwalo leo a bego a le bala ka go hlaboša e be e le ye: “O išitšwe tlhabong go etša nku, le go etša kwana e ikhomoletšego pele ga mokoti wa yona, ga a ahlamiše molomo wa gagwe.+
33 Nakong ya ge a be a gobošwa, o ile a se ahlolwe ka toka.+ Ke mang yo a ka re botšago ditaba ka botlalo ka moloko wa gagwe? Gobane bophelo bja gagwe bo tla fedišwa lefaseng.”+
34 Molaki ge a araba a re go Filipi: “Ke kgopela o mpotše gore moporofeta o bolela se mabapi le mang? Na o bolela ka yena goba ka motho yo mongwe?”
35 Filipi a mo araba+ gomme ge a thoma ka Lengwalo le,+ a mmotša ditaba tše dibotse ka Jesu.
36 Bjale ge ba dutše ba sepela ka tsela ba fihla bodibeng bjo bongwe bja meetse gomme molaki a re: “Bona! Bodiba bja meetse; ke’ng seo se nthibelago go kolobetšwa?”+
38 Ge a re’alo a laela gore koloi e eme gomme Filipi gotee le molaki ba theogela ka meetseng; yena a mo kolobetša.
39 Ge ba tšwile ka meetseng, moya wa Jehofa wa tloša+ Filipi ka go akgofa gomme molaki a se hlwe a mmona gobane o ile a sepela a thabile.
40 Eupša Filipi a lebišwa Ashidodo gomme a phatša selete seo a tšwela pele a tsebatša+ ditaba tše dibotse metseng ka moka go fihlela a fihla Kesarea.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D8%26wtlocale%3DSE%26srcid=share⊂ject=Bala Beibele Inthaneteng